# Tortosa

Tortosa Kataluniako hegoaldean hiria da, Baix Ebre eskualdean eta Tarragonako probintzian kokatua. Eskualdeko eta Terres de l'Ebre eremu osoko hiriburua da. 2009ko urtarrilaren 1eko erroldaren arabera 35.143 biztanle zituen, eta 2024an 35.265. 218,45 km²-ko azalera du.
Nekazaritza eremuko merkataritza (mahatsa, olibondoak, almendrondoak, arroza) eta industria (janari industria, kimika industria, ehungintza, eraikuntzarako gaiak) dira ekonomia jarduera nagusiak.
Monumentuei dagokienez, aipagarriak dira XIV-XVIII. mendeetako katedral gotikoa, San Luis ikastetxea eta udal liburutegia.

## Historia

Antzinateko Dertosa hiriari dagokio. Kartagotarren mende egon ondoren, erromatarrek konkistatu eta Julia Augusta Dertosa izena eman zioten. 713. urtean musulmanek hartu zuten eta 1148. urtean, genoarren laguntzaz, Ramon Berenguer IV.ak. Udal liburutegian XIII. mendeko Libre de les Costums generals de Tortosa dokumentu ospetsua gordetzen da, Kataluniako kodize garrantzitsuenetako bat.
Historia garaikidean, Espainiako Gerra Zibilean garrantzi handia izan zuen Ebroko guduak, eskualde honetan ere gertatu zena.

## Ingurune naturala

Ebro ibaiak hiria zeharkatzen du, eta kilometro gutxira Ebroren Deltako natura parkea dago, biosfera erreserba dena.

## Klima

Datu klimatikoak (Tortosa) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 14.5 | 16.5 | 19.0 | 20.8 | 24.1 | 28.2 | 31.5 | 31.5 | 28.4 | 23.4 | 18.2 | 15.0 | 22.6 |
| Batez besteko tenperatura (ºC) | 10.0 | 11.5 | 13.4 | 15.2 | 18.6 | 22.5 | 25.6 | 25.8 | 22.8 | 18.3 | 13.6 | 10.8 | 17.3 |
| Batez besteko tenperatura minimoa (°C) | 5.4 | 6.4 | 7.7 | 9.7 | 13.0 | 16.8 | 19.8 | 20.2 | 17.2 | 13.1 | 9.0 | 6.5 | 12.1 |
| Pilatutako prezipitazioa (mm) | 35 | 27 | 32 | 44 | 56 | 37 | 13 | 37 | 64 | 74 | 57 | 47 | 524 |
| Prezipitazio egunak (≥ 1 mm) | 4 | 4 | 3 | 5 | 6 | 4 | 2 | 4 | 4 | 5 | 4 | 4 | 50 |
| Hezetasuna (%) | 66 | 63 | 60 | 59 | 62 | 60 | 58 | 62 | 65 | 68 | 67 | 68 | 63 |
| Iturria: Weatherbase ||||||||||||||

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 | 2016 | 2024 |
| 24.306 | 27.455 | 32.405 | 35.315 | 36.918 | 45.903 | 43.789 | 46.695 | 31.188 | 29.452 | 28.933 | 35.143 | 33.743 | 35.265 |

## Historia

1035ean Turtuixako emirerriko hiriburu bihurtu zen, Tortosako taifakoa osatuz (1009-1104). 1148an Erramun Berenger IV.a Bartzelonako konteak hiria konkistatu zuen, Aragoiko Koroaren barne hartuz.
Espainiako Ondorengotza Gerran, Josep de Nebot i Font-ek hiria hartu zuen 1705ean, Karlos VI.a Germaniako Erromatar Inperio Santukoaren eskuetan utziz. 1708ko ekainean, Borboien armadak setiatu zuen hiria, Orleanseko dukea buru, eta uztailean berenganatu zuten, Filipe V.a Espainiakoaren menpe geldituz.
1787ko urriaren 9an uholderik handiena pairatu zuten hirian, "la riuada grossa" deitzen dutena, ibaiko urak 10 metroko altuerara iritsi zirenean.
Napoleonen garaian, 1811an haren menpe gelditu zen Tortosa, hiru urte geroago askatu zutelarik. XIX. mendean, bestela, eskualdea gune karlista zen, armada liberalen agindupean egon arren.
Espainiako Gerra Zibilean, 1938ko uztailetik azarora luzatu zen gudu ezaguna eskualde honen aldamenean gertatu zen, Xertaren ingurunuetan ere, Ebroko gudua. 1966an, ibaiaren erdian egindako monumentua Francisco Franco espainiar diktadoreak inauguratu zuen, guduaren omenez. 2016an erreferenduma egin zuten hirian, eta monumentua ez kentzearen alde bozkatu zuen ia %70ak.

## Monumentuak

* Tortosako katedrala (Sta Maria)
* Hirigune historikoa
* Palau episcopal
* Reials Co.legis de St Lluís i St Domènec
* St Joan gaztelua (La Suda)
* Pont del Ferrocarril
* Casa Grego
* Hospital de la Sta Creu
* Hiltegi zaharra (Tortosako Museoa)
* Fàbrica de Farines la Providència
* Sta Clara komentua.

## Kirolak

* Club de Rem Tortosa

## Pertsonaia ezagunak

* Adrian VI.a (1459-1523), Tortosako apezpikua eta Aita Santua.
* Ramon Cabrera (1806-1877), militar karlista.
* Felip Pedrell (1841-1922), musikagilea.
* Marcellí Domingo (1884-1939), politikari errepublikarra.
* Cinta Sabaté (1946-), eskultore eta margolaria.
* Pere Ponce (1964-), aktorea.
* Montse Castellà (1976-), abeslaria eta kazetaria.

## Ikus, gainera

* Tarragonako udalerrien zerrenda

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Tortosa, Spain Travel Weather Averages. Weatherbase (Noiz kontsultatua: 2013-06-29).

## Kanpo estekak

* (Katalanez) Tortosako udalaren webgunea.
* Datuak: Q12812
* Multimedia: Tortosa / Q12812